Sektor korporativnih komunikacija

Av. V. Holjevca 10

Zagreb 10002

Tel: 01 6450 406

Fax: 01 6452 406

 **PRIOPĆENJE**

**INA uručila vrijedne nagrade sretnim dobitnicima**

* **Glavnu nagradu, automobil KIA New Sportage, osvojila je sretna dobitnica iz Kutine, dok je jedan od 12 pametnih telefona Samsung Galaxy S7 ostao u Zagrebu**
* **U prvom kolu nagradne igre podijelili smo putovanje u Pariz na utakmicu hrvatske nogometne reprezentacije, kao i ulaznice za utakmice te Samsung televizore**

**Zagreb, 20. srpnja 2016.** – **Tijekom dva i pol mjeseca koliko je trajala Inina nagradna igra „Probudi navijača u sebi“ Inini kupci vrijedno su slali SMS-ove i pratili hrvatsku nogometnu reprezentaciju, a danas je INA je svečano uručila vrijedne nagrade sretnim dobitnicima drugog kola**.

Glavnu nagradu, automobil KIA New Sportage, osvojila je Mirela Gobac iz Kutine. Sretnoj dobitnici ključeve atraktivnog automobila svečano je uručio Darko Markotić, Izvršni direktor SD Trgovina na malo. *„INA cijeni vjernost i smatra da ju je uvijek potrebno nagraditi. Zbog toga često priređujemo nagradne igre i natječaje kako bismo zahvalili kupcima što kupuju na Ini. Hvala i Kiji i Samsungu, našim partnerima u ovoj nagradnoj igri uz čiju smo pomoć osigurali atraktivne nagrade.“,* izjavio je tom prilikom g. Markotić.

Jedan od 12 novih pametnih telefona Samsung Galaxy S7 uručen je g. Zdenku Mahmutoviću iz Zagreba, dok smo u prvom kolu nagradne igre podijelili tri putovanja u Pariz na utakmicu hrvatske nogometne reprezentacije, 10 puta po dvije ulaznice za utakmice te šest Samsung televizora.

Nagradna igra održavala se u dva kola od 20. travnja do 10. srpnja, a u njoj su u velikom broju sudjelovali Inini kupci koji su SMS porukom slali kodove svojih računa većih od 200 kuna. Izvlačenje dobitnika drugog kola održalo se 13. srpnja 2016. u Upravnoj zgradi kompanije na adresi Av. Većeslava Holjevca 10.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 437 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr